Medlemsbetingelser Turngruppen KIL
Frivillig arbeid 
· Gruppen er dugnadsdrevet, og baserer seg på frivillig innsats fra foresatte. Desto mer engasjerte og innsatsvillige vi foreldre er, jo bedre tilbud får barna våre. 
· I henhold til vedtak gjort på årsmøte må alle foresatte engasjere seg frivillig for turngruppen på et eller annet vis. 
· Turnstyret skal legge til rette for at alle foresatte skal kunne bidra, vi tilpasser gjerne oppgaver ved behov. 
· Det holder at én foresatt pr familie engasjerer seg. 
· De foreldre som ikke vil/kan/bidra på noen måte gjennom året bør revurdere om de kan benytte seg av tilbudet i det hele tatt. Vi ønsker ikke å utestenge noen, dette er en turngruppe der alle er velkommen. Men hvis vi ikke klarer å opprettholde tilbudet har vi ikke så mange valgmuligheter. Da kan det enten gå ut over alle ved at gruppen blir dårlig organisert/drevet, eller kun de som ikke kan bidra til fellesskapet. 
· Forslag til andre måter å administrere dette på kan rettes til styret, vi ønsker alle gode forslag hjertelig velkommen. 
Påmelding og avmelding
· Alle må melde seg på via link på klubbens hjemmeside. 
· Ved å melde deg eller dine barn inn i idrettslaget aksepterer du å betale den til enhver tid gjeldende medlemskontingent.
· Medlemskap fortsetter inntil skriftlig beskjed om utmelding er mottatt. Ved avmelding fra Turngruppen sendes på mail til turn@kalandseid.no.  
· Hvis partiet er fullt vil det bli laget venteliste, og de på venteliste vil bli kontaktet hvis det skulle bli plass på partiet. 
· Hvis noen skal melde seg av og dermed slippe å betale medlemskontingent, må dette skje via e-post til turn@kalandseid.no innen utgangen av oktober. Hvis det ikke er registrert avmelding må medlemskontingenten for hele skoleåret fremdeles betales selv om barnet ikke deltar på turn. 
· Siden medlemskap i KIL turn forutsetter at foresatte engasjerer seg frivillig i driften av idrettslaget, turngruppen eller andre undergrupper, må informasjon om hvilken type frivillig arbeid foresatte allerede har eller ønsker seg i det kommende året fylles ut ved påmelding. 
Sikkerhet 
· Barn under skolealder: Det er ikke lov for foresatte å forlate området i treningstiden. De skal være i umiddelbar nærhet i tilfelle det skulle være behov for dem. Det vil si enten i gangen eller i garderoben. Dette gjelder ikke Foreldre-barn der foreldre følger barnet på treningene. 
· Trenerne må ha oppdatert kontaktinformasjon for å kunne kontakte foresatte raskt hvis noe skulle skje i treningstiden. Derfor er det viktig at foresattes mobilnummer er korrekt. Det er den foresatte som har ansvaret for å skriftlig informere om endret kontaktinformasjon. 
· Bruk av hallen i treningstiden er strengt forbudt. Støy forstyrrer trenerne. Utstyrsgarasjer er adgang forbudt utenom å hjelpe til med utstyr. Alle foreldre har felles ansvar for å håndheve dette. 
· Påbudt med hårstrikk (for de med langt hår) og forbudt med smykker.  
· Fottøy: Gymsko/-sokker (med antiskli), eller barbeint. 
· Alle må sette fra seg sko og jakker i garderobene. Ingenting skal stå utenfor døren mellom hallen og gangen da dette er en rømningsvei. Hjelp oss med å gjennomføre dette, si fra til andre som kanskje ikke er klar over viktigheten av dette. 
Kontingenter

· Ved å melde deg eller dine barn inn i idrettslaget aksepterer du å betale den til enhver tid gjeldende medlemskontingent.

Følgende satser gjelder fra 2019 (se ellers klubbens hjemmeside):

	Aldersgruppe
	Hovedkontingent
	Gruppekontingent
	Totalbeløp

	Barn
	400,-
	600,-
	1000,-

	Voksne
	400,-
	1300,-
	1700,-

